ਸਿਰਲੇਖ: ਦੀਪਵੀਰ : ਰਣਵੀਰ-ਦੀਪਿਕਾ ਦੇ ਇਟਲੀ ਦੀ ਲੇਕ ਕੋਮੋ 'ਚ ਕੋਂਕਣੀ ਤੇ ਸਿੰਧੀ ਰੀਤਾਂ ਦਾ ਅਨੋਖਾ ਵਿਆਹ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਰਣਵੀਰ ਸਿੰਘ ਨੇ ਦੀਪੀਕਾ ਨਾਲ ਵਿਆਹ ਦੀ ਤਸਵੀਰ ਆਪਣੇ ਸੋਸ਼ਲ ਮੀਡੀਆ ਅਕਾਊਂਟ ਉੱਤੇ ਜਾਰੀ ਕੀਤੀ

ਦੋਵਾਂ ਸਿਤਾਰਿਆਂ ਦਾ ਵਿਆਹ ਇਟਲੀ ਦੇ ਲੇਕ ਕੋਮੋ ਵਿੱਚ ਕੋਂਕਣੀ ਰੀਤੀ-ਰਿਵਾਜਾਂ ਨਾਲ ਹੋਇਆ। ਇਸ ਵਿਆਹ ਵਿੱਚ ਸਿਰਫ਼ ਬੇਹੱਦ ਖ਼ਾਸ ਦੋਸਤਾਂ ਅਤੇ ਰਿਸ਼ਤੇਦਾਰਾਂ ਨੂੰ ਹੀ ਬੁਲਾਇਆ ਗਿਆ।

ਦੀਪਿਕਾ ਅਤੇ ਰਣਵੀਰ ਦੇ ਵਿਆਹ ਦੀਆਂ ਤਸਵੀਰਾਂ ਦਾ ਉਨ੍ਹਾਂ ਦੇ ਪ੍ਰਸ਼ੰਸਕ ਬੇਸਬਰੀ ਨਾਲ ਉਡੀਕ ਕਰ ਰਹੇ ਹਨ। ਪਰ ਹੁਣ ਤੱਕ ਵਿਆਹ ਦੀਆਂ ਘੱਟ ਹੀ ਤਸਵੀਰਾਂ ਸਾਹਮਣੇ ਆਈਆਂ ਹਨ। ਵਿਆਹ ਵਿੱਚ ਮੌਜੂਦ ਲੋਕਾਂ ਨੇ ਵੀ ਵਿਆਹ ਦੀ ਕੋਈ ਤਸਵੀਰ ਪੋਸਟ ਨਹੀਂ ਕੀਤੀ ਹੈ।

ਦੀਪਿਕਾ ਅਤੇ ਰਣਵੀਰ ਨੇ ਚਾਰ ਫ਼ਿਲਮਾਂ ਵਿੱਚ ਇਕੱਠੇ ਕੰਮ ਕੀਤਾ ਹੈ। 'ਗਲੀਓਂ ਕੀ ਰਾਸਲੀਲਾ ਰਾਮ-ਲੀਲਾ', 'ਫਾਈਂਡਿੰਗ ਫੈਨੀ', 'ਬਾਜ਼ੀਰਾਓ ਮਸਤਾਨੀ' ਅਤੇ 'ਪਦਮਾਵਤ'।

ਸੋਸ਼ਲ ਮੀਡੀਆ 'ਤੇ ਇਟਲੀ ਦੀ ਉਸ ਥਾਂ ਦੀ ਖਾਸੀ ਚਰਚਾ ਹੈ, ਜਿੱਥੇ ਦੋਵਾਂ ਸਿਤਾਰਿਆ ਨੇ ਵਿਆਹ ਕੀਤਾ। 

ਇਹ ਵੀ ਪੜ੍ਹੋ:

ਪਿਛਲੇ ਸਾਲ ਬਾਲੀਵੁੱਡ ਅਦਾਕਾਰਾ ਅਨੁਸ਼ਕਾ ਸ਼ਰਮਾ ਭਾਰਤੀ ਕ੍ਰਿਕਟ ਟੀਮ ਦੇ ਕਪਤਾਨ ਵਿਰਾਟ ਕੋਹਲੀ ਨੇ ਵੀ ਇਟਲੀ ਦੇ ਟਕਸਨੀ ਦੇ ਇੱਕ ਰਿਜ਼ੋਰਟ ਵਿੱਚ ਪੰਜਾਬੀ ਰੀਤੀ-ਰਿਵਾਜਾਂ ਨਾਲ ਵਿਆਹ ਕੀਤਾ ਸੀ। 

ਹਾਲਾਂਕਿ ਵਿਆਹ ਦੇ ਕਾਰਡ ਤੋਂ ਬਾਅਦ ਰਣਵੀਰ ਅਤੇ ਦੀਪਿਕਾ ਵੱਲੋਂ ਹੋਰ ਕੋਈ ਅਧਿਕਾਰਕ ਜਾਣਕਾਰੀ ਨਹੀਂ ਦਿੱਤੀ ਗਈ ਹੈ। ਦੀਪਿਕਾ ਨੇ 19 ਅਕਤੂਬਰ ਨੂੰ ਸੋਸ਼ਲ ਮੀਡੀਆ 'ਤੇ ਵਿਆਹ ਦੀ ਜਾਣਕਾਰੀ ਦਿੱਤੀ ਸੀ।

ਕਿੱਥੇ ਹੋਇਆ ਰਣਵੀਰ-ਦੀਪਿਕਾ ਦਾ ਵਿਆਹ?

ਸੁਪਨਿਆਂ ਦੀ ਦੁਨੀਆਂ ਵਰਗਾ ਲੱਗਣ ਵਾਲਾ ਇਹ ਵਿਲਾ ਲੇਕ ਕੌਮੋ ਵਿੱਚ ਲੇਕੋ ਆਈਲੈਂਡ 'ਤੇ ਹੈ।

18ਵੀਂ ਸਦੀ ਦਾ ਡੇਲ ਬਾਲਬਿਆਨੇਲੋ ਵਿਲਾ ਬੇਹੱਦ ਖ਼ੂਬਸੂਰਤ ਹੈ। ਸਾਲਾ ਕੋਮਾਸਿਨਾ ਤੋਂ ਬੇੜੀ ਲੈ ਕੇ ਇੱਥੋਂ ਤੱਕ ਪਹੁੰਚਿਆ ਜਾ ਸਕਦਾ ਹੈ। 

ਇਹ ਵਿਲਾ ਆਪਣੇ ਸ਼ਾਨਦਾਰ ਬਗੀਚਿਆਂ ਲਈ ਜਾਣਿਆ ਜਾਂਦਾ ਹੈ, ਜਿਸਦੇ ਫੁੱਲਾਂ ਅਤੇ ਦਰਖ਼ਤਾਂ ਦੇ ਰੰਗ ਮਿਲ ਕੇ ਇਟਲੀ ਦੇ ਝੰਡੇ ਦੇ ਰੰਗ ( ਹਰਾ, ਚਿੱਟਾ ਅਤੇ ਲਾਲ) ਨੂੰ ਦਰਸਾਉਂਦੇ ਹਨ। 

ਇਹ ਵਿਲਾ ਜ਼ਿਆਦਾਤਰ ਸ਼ਾਹੀ ਵਿਆਹਾਂ ਅਤੇ ਫ਼ਿਲਮਾਂ ਦੀ ਸ਼ੂਟਿੰਗ ਲਈ ਮਸ਼ਹੂਰ ਹੈ। 

ਤੁਹਾਨੂੰ ਦੱਸ ਦਈਏ ਕਿ ਇਹ ਉਹੀ ਥਾਂ ਹੈ ਜਿਹੜੀ ਜੇਮਸ ਬੌਂਡ ਦੀ ਫ਼ਿਲਮ ਵਿੱਚ ਹਸਪਤਾਲ ਦੇ ਤੌਰ 'ਤੇ ਵਿਖਾਇਆ ਗਿਆ ਹੈ। 

2006 ਵਿੱਚ ਆਈ ਫ਼ਿਲਮ 'ਕਸੀਨੋ ਰਾਇਲ' ਵਿੱਚ ਸੱਟ ਲੱਗਣ 'ਤੇ ਜੇਮਸ ਬੌਂਡ ਇੱਥੇ ਹੀ ਠੀਕ ਹੁੰਦੇ ਦਿਖਾਏ ਗਏ ਸਨ। 

ਫ਼ਿਲਮ 'ਚ ਬੌਂਡ (ਡੇਨੀਅਲ ਕ੍ਰੈਗ) ਅਤੇ ਵੇਸਪਰ (ਈਵਾ ਗ੍ਰੀਨ) ਵਿਲਾ ਦੇ ਇੱਕ ਬਗੀਚੇ ਵਿੱਚ ਦਿਖਾਈ ਦਿੱਤੇ ਹਨ। 

ਇਟੈਲੀਅਨ ਲੇਕਸ ਵੇਡਿੰਗਸ ਬਲਾਗ ਦੇ ਮੁਤਾਬਕ ਇਹ ਵਿਲਾ ਸੋਮਵਾਰ ਅਤੇ ਬੁੱਧਵਾਰ ਨੂੰ ਛੱਡ ਕੇ ਰੋਜ਼ਾਨਾ ਸਵੇਰੇ 10 ਤੋਂ ਸ਼ਾਮ 6 ਵਜੇ ਤੱਕ ਖੁੱਲ੍ਹਾ ਹੁੰਦਾ ਹੈ, ਜਿਸ ਨੂੰ ਆਮ ਲੋਕ ਵੀ ਦੇਖਣ ਲਈ ਜਾ ਸਕਦੇ ਹਨ।

ਪਰ ਵਿਆਹ ਅਤੇ ਪਾਰਟੀ ਲਈ ਵਿਲਾ ਰੋਜ਼ਾਨਾ ਖੁੱਲ੍ਹਿਆ ਹੁੰਦਾ ਹੈ। ਸ਼ਨੀਵਾਰ ਦੇ ਦਿਨ ਇੱਥੇ ਤੁਹਾਨੂੰ ਜੇਬ ਥੋੜ੍ਹੀ ਢਿੱਲੀ ਕਰਨੀ ਪਵੇਗੀ। 

ਇਹ ਵੀ ਪੜ੍ਹੋ:

ਵੱਧ ਤੋਂ ਵੱਧ 100 ਮਹਿਮਾਨਾਂ ਦੀ ਇਜਾਜ਼ਤ

ਜੇਕਰ...